*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*86. számú előterjesztés*

Bátaszék Város Önkormányzata Képviselő-testületének 2017. április 26-án,

16,00 órakor megtartandó ülésére

*A Dél-Tolna Közmű Üzemeltető és Szolgáltató Kft.-vel „v.a.” kötendő engedményezési szerződés jóváhagyása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Korsós János végelszámoló    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság: 2017. 04. 25. |

**Tisztelt Képviselő-testület!**

A Dél-Tolna Közmű Üzemeltető és Szolgáltató Kft. végelszámolásával kapcsolatban a záró beszámolót, a vagyon felosztást, valamint a vevői kintlévőségek követelésének átruházására vonatkozó szerződést a 2017. március 9-ei testületi ülésén fogadta el a képviselő-testület.

A végelszámolás lezárása érdekében az előterjesztés mellékletét képező engedményezési szerződés jóváhagyása még szükséges, mely közműbekötésekből, építési munkákból és egyéb követelésekből származó 10.307.092.- Ft kintlévőség átruházásáról rendelkezik.

Az alábbi határozati javaslat elfogadásával kérem az engedményezési szerződés jóváhagyását:

**H a t á r o z a t i j a v a s l a t :**

**a Dél-Tolna Közmű Üzemeltető és Szolgáltató Kft.-vel kötendő engedményezési szerződés jóváhagyására**

Bátaszék Város Önkormányzatának Képviselő-testülete Dél-Tolna Közmű Üzemeltető és Szolgáltató Kft.-vel kötendő 10.307.092.- Ft összegű vevői és egyéb kintlévőségek követelésének átruházására vonatkozó engedményezési szerződést a határozat melléklete szerinti tartalommal jóváhagyja, és felhatalmazza a polgármestert a szerződés aláírására.

*Határidő:* 2017. május 10.

*Felelős:* dr. Bozsolik Róbert polgármester

(szerződés aláírásáért)

*Határozatról értesül:* Dél-Tolna Közmű Üzemeltető és Szolgáltató Kft.

Bátaszéki KÖH pénzügyi iroda

irattár